ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 40/2556 เรื่อง หลักเกณฑ์ เงื่อนไข และวิธีการจัดตั้งและจัดการ กองทุนรวมอสังหาริมทรัพย์ (ฉบับที่ 9)\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 4 วรรคสองโดยได้รับความเห็นชอบจากคณะกรรมการกํากับตลาดทุน และข้อ 4(2) แห่งประกาศคณะกรรมการกํากับตลาดทุน ที่ ทน. 27/2552 เรื่องหลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 91/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 2) ลงวันที่ 1 ตุลาคม พ.ศ. 2552 และข้อ 17 โดยได้รับความเห็นชอบจากคณะกรรมการกํากับตลาดทุน และข้อ 19(1) และ (6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ ข้อ 1 ให้ยกเลิกความใน (1) และ (2) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 36/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ (ฉบับที่ 4) ลงวันที่9 กันยายน พ.ศ. 2554 "(1) การยื่นคําขออนุมัติจัดตั้งกองทุนรวมต้องกระทําภายในวันที่ 31 ธันวาคมพ.ศ. 2556 (2) เป็นกองทุนรวมประเภทไม่รับซื้อคืนหน่วยลงทุน ซึ่งมีการเสนอขายหน่วยลงทุนเป็นการทั่วไป" ข้อ 2 ให้ยกเลิกความในข้อ 58 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47/2553 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ (ฉบับที่ 3) ลงวันที่5 พฤศจิกายน พ.ศ. 2553 และให้ใช้ความต่อไปนี้แทน"ข้อ 58 เมื่อได้รับมติจากผู้ถือหน่วยลงทุนตามข้อ 55 แล้ว ให้บริษัทจัดการกองทุนรวมดําเนินการดังต่อไปนี้(1) ขอความเห็นชอบจากสํานักงาน โดยต้องระบุข้อมูลตามข้อ 56 และข้อ 57 พร้อมทั้งยื่นเอกสารหลักฐานดังต่อไปนี้ให้สํานักงานพิจารณา (ก) รายละเอียดโครงการในส่วนที่มีการแก้ไขเพิ่มเติม (ข) ร่างหนังสือชี้ชวนที่ใช้ในการเสนอขายหน่วยลงทุนเพิ่มเติม ในกรณีที่การขอความเห็นชอบเพิ่มเงินทุนจดทะเบียนตามวรรคหนึ่งมีวัตถุประสงค์เพื่อลงทุนในอสังหาริมทรัพย์หรือสิทธิการเช่าอสังหาริมทรัพย์เพิ่มเติม บริษัทจัดการกองทุนรวมต้องยื่นคําขอความเห็นชอบพร้อมทั้งเอกสารประกอบคําขอภายในวันที่ 31 ธันวาคมพ.ศ. 2556 ทั้งนี้ ให้ยื่นหนังสือรับรองการปฏิบัติหน้าที่ของบริษัทจัดการกองทุนรวมในการตรวจสอบและสอบทาน (การทํา due diligence) ความถูกต้องครบถ้วนของข้อมูลที่เปิดเผยในเอกสารตามวรรคหนึ่ง (ก) และ (ข) ซึ่งลงลายมือชื่อโดยกรรมการผู้มีอํานาจลงนามผูกพันบริษัทและเป็นไปตามแนวทางที่สํานักงานกําหนดมาพร้อมกันด้วย (2) เมื่อได้รับความเห็นชอบจากสํานักงานแล้ว ให้บริษัทจัดการกองทุนรวมดําเนินการดังต่อไปนี้ (ก) เสนอขายหน่วยลงทุนเพิ่มเติมภายในหนึ่งปีนับแต่วันที่ได้รับความเห็นชอบจากสํานักงานให้เพิ่มเงินทุนจดทะเบียน (ข) จัดให้มีหนังสือชี้ชวนที่มีสาระสําคัญไม่ต่างจากฉบับร่างที่ผ่านการเห็นชอบจากสํานักงาน และจัดส่งหรือแจกจ่ายหนังสือชี้ชวนดังกล่าวให้แก่ผู้ลงทุนก่อนการเสนอขายหน่วยลงทุนเพิ่มเติม (ค) จดทะเบียนเพิ่มเงินทุนจดทะเบียนของกองทุนรวมตามประกาศเกี่ยวกับการจดทะเบียนเพิ่มเงินทุนของกองทุนรวมอสังหาริมทรัพย์ ในกรณีที่บริษัทจัดการกองทุนรวมมิได้เสนอขายหน่วยลงทุนเพิ่มเติมให้แล้วเสร็จภายในระยะเวลาที่กําหนดในวรรคหนึ่ง (2) (ก) ให้การให้ความเห็นชอบให้เพิ่มเงินทุนจดทะเบียนนั้นสิ้นสุดลง" ข้อ 3 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2556 เป็นต้นไป ประกาศ ณ วันที่ 25 พฤศจิกายน พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์